ད་ལྟའི་བར་ཆད་འདི་ལས་གྲོལ་བའི་རྗེས་སུ་ང་ཚེ་རིང་པོ་ཡོང་གི་རེད་བསམ།གང་ཡིན་ཟེར་ན།ངའི་གོང་གི་སྐུ་ཕྲེང་གཉིས་དགུང་ན་ཆུང་ཆུང་མ་གཏོགས་བཞུགས་མེད་དུས།ཕ་ཡུལ་གྱི་བླ་རྒན་གྲྭ་རྒན་རྣམས་ཀྱིས་ང་ཚོའི་མི་ཚེའི་རིང་བླ་མའི་དགོངས་རྫོགས་གསུམ་དང་ཁྲི་སྟོན་གསུམ་ཞུས་པ་ཡིན།རིན་པོ་ཆེ་སྐུ་ཕྲེང་གོང་མ་དག་དང་མི་འདྲ་བའི་སྐུ་ཚེ་རིང་པོར་བཞུགས་དགོས་ཀྱི་ཡོད་ཅེས་གསོལ་བ་ནན་གྱིས་འདེབས་ཀྱི་ཡོད་པར་མ་ཟད།ང་ལོ་ཆུང་ཆུང་ཡིན་པའི་སྐབས་སྤྱི་སྒེར་གཉིས་ཀས་ང་ཚེ་རིང་པོར་སྡོད་པའི་དོན་དུ་ཚེ་བསྲིང་བའི་ཐབས་ལ་གཙོ་བོར་འབད་པ་རེད།བླ་རྒན་གྲྭ་རྒན་གོང་མ་རྣམས་ཀྱི་དད་པ་དམ་ཚིག་དང་དགེ་བའི་རྩ་བ་དེ་དག་གི་མཐུ་ལ་བརྟེན་ནས་ང་ཚེ་རིང་པོ་ཡོང་གི་རེད་བསམས་ཀྱི་ཡོད།